SPCGยันข่าวรัฐบาลญี่ปุ่นเล็งริบใบอนุญาตผู้ผลิตโซลาร์ฯปลอมไม่กระทบรฟฟ.”ทตโตะริ” จ่อCODปี61
SPCG ยันชัดไม่ได้รับผลกระทบรัฐบาลญี่ปุ่นเล็งริบใบอนุญาตผู้ผลิตไฟฟ้าโซลาร์ปลอม ย้ำโรงไฟฟ้า "ทตโตะริ" กำลังการผลิต 30MW ก่อสร้างแล้วเสร็จเกิน 90% พร้อม COD กลางปี 61
6 ธ.ค. 2560

สืบเนื่องจากกรณีที่หนังสือพิมพ์ฉบับหนึ่งลงวันที่ 30 พฤศจิกายน 2560 นำเสนอข่าวในประเด็นที่รัฐบาลญี่ปุ่นจ่อริบใบอนุญาตผู้ที่ผลิตไฟฟ้าจากโซลาร์เซลล์แต่ไม่มีการดำเนินการจริง ซึ่งอาจส่งผลกระทบต่อความเชื่อมั่นของนักลงทุนนั้น
ทั้งนี้ บริษัท เอสพีซีจี จำกัด (มหาชน) หรือ SPCG ออกมาชี้แจงข้อมูลผ่านระบบสารสนเทศของตลาดหลักทรัพย์แห่งประเทศไทยว่า บริษัทฯ ไม่ได้รับผลกระทบใดๆจากประเด็นดังกล่าว ทั้งนี้ โครงการโซลาร์ฟาร์มในประเทศญี่ปุ่น ณ เมืองทตโตะริ กำลังการผลิต 30 เมกะวัตต์มีความคืบหน้ามากกว่าร้อยละ 90 ส่งผลให้บริษัทฯ มีความเชื่อมั่นว่าจะสามารถจำหน่ายไฟฟ้าเชิงพาณิชย์ (COD) ได้ภายในไตรมาสที่ 2 ปี2561